钦定古今图书集成/明伦汇编/官常典/第398卷 > 徐暹
## 钦定古今图书集成/明伦汇编/官常典/第398卷 > 徐暹

按《明外史戴铣传》：“徐暹，历城人，弘治十五年进士。武
宗即位，擢南京工科给事中。正德改元，暹等因灾异
上言七事，且请斥英国公张懋、尚书张昇等，撤诸添
注内官。明正张瑜、刘文泰用药失宜，致误先帝。太监
李兴擅伐陵木，新宁伯谭佑、侍郎李𬭼同事不举之
罪，帝下之所司。后起山西佥事，进副使，平巨盗混天”
王，民颂之。卒官。当孝宗时，南北台谏率皆得人，进言
多听纳。迄武宗初，言路犹以名节自励。铣等六人有
阙，辄联署以谏，大端指斥奄竖，故并遭黜逐。